ອະດີດນາຍົກຂອງອອສເຕຣເລຍ ພະຍາຍາມອະທິບາຍ ກ່ຽວກັບ ການແຕ່ງຕັ້ງຕົນເອງເປັນລັດຖະມົນຕີກຳ​ຫຼາຍ​ຕຳ​ແໜ່ງແບບປິດລັບ 
ນັກວິຈານກ່າວວ່າ ການກະທຳຂອງທ່ານມໍຣິສັນ ແມ່ນເປັນການ “ຜະເດັດການ”
ອະດີດນາຍົກລັດຖະມົນຕີ ຂອງອອສເຕຣເລຍ ທ່ານສະກັອດ ມໍຣິສັນ (Scott Morrison) ກ່າວໃນວັນພຸດແລ້ວນີ້ວ່າ ມັນມີຄວາມ “ຈໍາເປັນ” ສໍາລັບທ່ານ ມີອໍານາດຂອງລັດຖະມົນຕີເພີ້ມຂຶ້ນ ໃນຊ່ວງການລະບາດໃຫຍ່ຂອງພະ ຍາດໂຄວິດ-19 ທ່ານມໍຣິສັນ ໄດ້ຖືກກ່າວຫາວ່າເປັນຜູ້ທໍາລາຍ ລະບອບປະ ຊາທິປະໄຕຂອງອອສເຕຣເລຍ ດ້ວຍການແຕ່ງຕັ້ງຕົນເອງແບບລັບໆໃຫ້ເປັນລັດຖະມົນຕີອະວຸໂສຂອງ 5 ກະຊວງ ໂດຍປາສະຈາກການຮັບຮູ້ຂອງເພື່ອນຮ່ວມງານໃນລັດຖະບານຂອງທ່ານ ຟີລ ເມີເຊີ ມີລາຍງານຈາກນະຄອນຊິດນີ, ເຊິ່ງ ທິບສຸດາ ມີລາຍລະອຽດມາສະເໜີທ່ານໃນອັນດັບຕໍ່ໄປ ທ່ານສະກັອດ ມໍຣິສັນ ກ່າວວ່າ ການທີ່ທ່ານຕ້ອງສາບານໂຕ ແບບລັບໆ ໃນການເຂົ້າດໍາລົງຕໍາແໜ່ງເປັນລັດຖະມົນຕີຂອງຫ້າກະຊວງ ເຊັ່ນ ລັດຖະມົນຕີກະຊວງພາຍໃນ, ລັດຖະມົນຕີກະຊວງການຄັງ, ລັດຖະມົນຕີກະຊວງສາທາ ລະນະສຸກ, ລັດຖະມົນຕີກະຊວງການເງິນ ແລະ ລັດຖະມົນຕີກະຊວງຊັບພະ ຍາກອນໃນລະຫວ່າງປີ 2020 ຫາປີ 2021, ເນື່ອງຈາກວ່າທ່ານເອງ “ເປັນ ຜູ້ຂັດທ້າຍເຮືອ” ຂອງລັດຖະບານໃນຊ່ວງການລະບາດໃຫຍ່ຂອງພະຍາດໂຄວິດ-19 ທ່ານມໍຣິສັນສູນເສຍອໍານາດໃນການເລືອກຕັ້ງລັດຖະບານໃນເດືອນພຶດສະພາ ຜູ້ສືບທອດຕໍາແໜ່ງຂອງທ່ານ ທ່ານແອນໂທນີ ອາລບານີສ ເປັນຜູ້ນໍາພາໃນການຕ້ອງຕິຕໍ່ການກະທໍາຕ່າງໆຂອງອະດີດຜູ້ນໍາ ຮຸນແຮງຂຶ້ນເລື້ອຍໆ, ເຊິ່ງພວກເຂົາເຈົ້າ ໄດ້ຕໍາໜິວ່າ ເປັນການກະທໍາທີ່ “ຮັບບໍ່ໄດ້” ແລະ “ແປກປະ ຫຼາດ ” ທ່ານອາລບານິສກ່າວວ່າ ທ່ານມໍຣິສັນໄດ້ທໍາລາຍລະບອບການປົກຄອງແບບລັດຖະສະພາຂອງປະເທດອັງກິດ ຢ່າງໃດກໍຕາມ, ທ່ານມໍຣິສັນ ກ່າວຕໍ່ບັນດານັກຂ່າວໃນວັນພຸດແລ້ວນີ້ວ່າ ທ່ານໄດ້ດໍາເນີນການ ເພື່ອຜົນປະໂຫຍດຂອງຊາດ, ເຊິ່ງທ່ານໄດ້ກ່າວວ່າ: ອະດີດເພື່ອນຮ່ວມງານໃນຄະນະລັດຖະບານຂອງທ່ານມໍຣິສັນບາງຄົນ ຮັບຮູ້ການແຕ່ງຕັ້ງເຂົ້າດໍາລົງຫຼາຍຕໍາແໜ່ງລັດຖະມົນຕີຂອງທ່ານມໍຣິສັນ ລາຍງານຂອງສື່ມວນຊົນໄດ້ເປີດເຜີຍວ່າ ເຈົ້າໜ້າທີ່ຂັ້ນສູງທີ່ສຸດຂອງອອສເຕຣເລຍ ຍັງບໍ່ທັນຮັບຮູ້ກ່ຽວກັບສິ່ງທີ່ຖືກອະທິບາຍວ່າ “ເປັນການຄຸບເອົາອໍານາດແບບລັບໆ ” ອະດີດລັດຖະມົນຕີກະຊວງພາຍໃນ ທ່ານນາງຄາເຣັນ ແອນດຣູສ໌ (Karen Andrews), ເຊິ່ງເຄີຍດໍາລົງຕໍາແໜ່ງໃນຄະນະລັດຖະມົນຕີຂອງທ່ານມໍຣິສັນ, ໄດ້ຮຽກຮ້ອງໃຫ້ທ່ານມໍຣິສັນລາອອກຈາກສະພາລັດຖະບານ ເນື່ອງຈາກພຶດຕິ ກໍາທີ່ “ເປັນຕາອັບອາຍຂາຍໜ້າ” ຂອງທ່ານ ນັກຊ່ຽວຊານເຊື່ອໝັ້ນວ່າ ເຖິງແມ່ນການກະທໍາດັ່ງກ່າວຈະບໍ່ເປັນດັ່ງເລື້ອງປົກ ກະຕິທົ່ວໄປ ແລະເບິ່ງຄືວ່າຈະມີຄວາມຜິດທາງຈັນຍາບັນ, ແຕ່ການປະຕິບັດຂອງທ່ານມໍຣິສັນ ກໍບໍ່ໄດ້ຂັດຕໍ່ລັດຖະທໍາມະນູນຂອງປະເທດ ທ່ານສະຈວດ ແຈັກສັນ (Stewart Jackson), ຜູ້ປະທະກະຖາອາວຸໂສທາງດ້ານການເມືອງ ຢູ່ທີ່ມະຫາວິທະຍາໄລຊິດນີກ່າວວ່າ ມັນເປັນບົດຮຽນພິເສດຢູ່ໃນການເມືອງຂອງອອສເຕຣເລຍ, ເຊິ່ງທ່ານໄດ້ກ່າວວ່າ: ການເປີດເຜີຍກ່ຽວກັບການແຕ່ງຕັ້ງລັດຖະມົນຕີແບບປິດລັບຂອງທ່ານມໍຣິສັນ ປາກົດອອກມາໃຫ້ເຫັນໂດຍຜ່ານການຂຽນຊີວະປະຫວັດກ່ຽວກັບອະດີດຂອງນາຍົກລັດຖະມົນຕີ ທ່ານມໍຣິສັນ ກ່າວວ່າ ທ່ານບໍ່ໄດ້ບອກກັບບັນດາເພື່ອນຮ່ວມງານ ໃນຄະນະລັດຖະບານຂອງທ່ານ ເນື່ອງຈາກວ່າ ທ່ານພຽງແຕ່ຈະນໍາໃຊ້ອໍານາດເຂົ້າໃນວຽກງານສຸກເສີນເທົ່ານັ້ນ ການໃຫ້ຄຳອະທິບາຍຂອງທ່ານບໍ່ໄດ້ໃຫ້ຄວາມໝັ້ນໃຈແກ່ຜູ້ທີ່ຍັງມີຄວາມສົງໃສແຕ່ຢ່າງໃດ ລັດຖະມົນຕີກະຊວງການຄັງອອສເຕຣເລຍ ທ່ານຈິມ ຊາມເມີສ໌ (Jim Chalmers) ກ່າວໃນມື້ວັນພຸດແລ້ວນີ້ວ່າ ການກະທຳຂອງທ່ານມໍຣິສັນ ແມ່ນເປັນການ “ຜະເດັດການ ”